《七月六日焚黄 其二》
明代·游朴

双垄藏衣卜几年，孤儿空有泪如泉。宅中灵閟风云护，天上褒如日月悬。

章服屡廑三锡命，丝纶直起九原宣。国恩庭训俱难报，欲效尘涓重自怜。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。